text:
крайна дата за подаването на заявления.
 1.5.
 Управляващият орган гарантира в съответствие с член 123, параграф 2, буква к), подточка i) от Регламент (ЕС) 2021/2115, че потенциалните бенефициери имат достъп до цялата необходима информация относно възможностите за финансиране, включително условията за допустимост, критериите за подбор и всички изисквания към бенефициерите, избрани за финансиране, както и техните отговорности.
 1.6.
 Управляващият орган гарантира, че избраните за финансиране бенефициери са информирани, че подкрепата е съфинансирана от Съюза.
 1.7.
 Управляващият орган гарантира, че материалите за осигуряване на комуникация и видимост, включително на ниво бенефициери, се предоставят при поискване на институциите, органите, службите и агенциите на Съюза, и че на Съюза се предоставя безвъзмезден, неизключителен и неотменим лиценз за използването на тези материали и всички вече съществуващи права, свързани с тях, съгласно втория параграф. Това не може да налага значителни допълнителни разходи и значителна административна тежест за бенефициерите или за управляващия орган.
 Лицензът за правата върху интелектуалната собственост, посочени в първия параграф, предоставя на ЕС поне следните права:
 а)
 вътрешно ползване, т.е. правото на възпроизвеждане, копиране и предоставяне на комуникационните материали и материалите за осигуряване на видимост на институции и агенции на ЕС, органите на държавите — членки на ЕС, и техните служители;
 б)
 възпроизвеждане на комуникационните материали и материалите за осигуряване на видимост по какъвто и да било начин и в каквато и да било форма, изцяло или отчасти;
 в)
 публично разгласяване на комуникационните материали и материалите за повишаване на видимостта чрез използването на всякакви средства за комуникация;
 г)
 публично разпространение на комуникационните материали и материалите за осигуряване на видимост (или копия от тях) под всякаква форма;
 д)
 съхранение и архивиране на комуникационните материали и материалите за повишаване на видимостта;
 е)
 преотстъпване на правата върху комуникационните материали и материалите за повишаване на видимостта на трети страни.
 2. Видимост на някои операции, подпомагани от ЕЗФРСР
 За целите на член 123, параграф 2, буква й) от Регламент (ЕС) 2021/2115 управляващият орган гарантира чрез следните мерки, че бенефициерите по интервенции, финансирани от ЕЗФРСР, различни от интервенциите, свързани с площта и броя на животните, показват подкрепата от стратегическия план по ОСП, както следва:
 а)
 като включват на официалния уебсайт на бенефициера, ако има такъв, и на официални сайтове в социални медии кратко описание на операцията, съобразено с равнището на подкрепата, в което се посочват нейните цели и резултатите от нея и се откроява финансовата подкрепа от Съюза;
 б)
 чрез изявление, открояващо подкрепата от Съюза по видим начин, върху документи и комуникационни материали, свързани с изпълнението на операцията, предназначени за обществеността или за участниците, в което се поставя и емблемата на Съюза в съответствие с техническите характеристики, определени в приложение II;
 в)
 за операции, състоящи се от финансиране на инфраструктура или строителни дейности, чиито общи публични разходи или общи разходи в случай на подкрепа под формата на финансови инструменти, включително финансиране на оборотен капитал, надхвърлят 500 000 EUR — чрез показване на трайни табели или билбордове, ясно видими за обществеността, които представят емблемата на Съюза в съответствие с техническите характеристики, определени в приложение II, веднага след като започне физическото


text:
изпълнение на операциите или бъде инсталирано закупено оборудване;
 г)
 за операции, състоящи се от инвестиции във физически активи, които не попадат в обхвата на буква в), чиято обща публична подкрепа надвишава 50 000 EUR, или в случай на подкрепа под формата на финансови инструменти, включително финансиране на оборотен капитал, чиято обща стойност надвишава 500 000 EUR — чрез поставяне на обяснителна табела или еквивалентен електронен екран с информация за проекта, подчертаване на финансовата подкрепа от Съюза и представяне на емблемата на Съюза в съответствие с техническите характеристики, определени в приложение II;
 д)
 за операции, които представляват подкрепа за операции по програмата LEADER, основни услуги и инфраструктура, които не попадат в обхвата на букви в) и г), общата публична подкрепа на които надвишава 10 000 EUR, или в случай на подкрепа под формата на финансови инструменти, включително финансиране на оборотен капитал, чиято обща стойност надвишава 100 000 EUR — чрез показване на място, ясно видимо за обществеността, на поне един плакат с минимален размер А3 или еквивалентен електронен екран с информация за операцията, открояваща подкрепата от Съюза. Информационна табела се поставя също в служебните помещения на местните групи за действие, финансирани по програмата LEADER.
 Чрез дерогация от първа алинея, управляващият орган гарантира, доколкото е възможно, че в случаите, когато бенефициерът е физическо лице, е налична подходяща информация, открояваща подкрепата от фондовете на видимо за обществеността място или чрез електронен екран.
 Първа алинея, букви а) и б) се прилагат mutatis mutandis за организациите, прилагащи финансови инструменти, финансирани от ЕЗФРСР.
 Първа алинея, букви в), г) и д) се прилагат за крайните получатели на финансови инструменти посредством договорните условия, предвидени в споразумението за финансиране, както е посочено в член 59, параграф 5 от Регламент (ЕС) 2021/1060 на Европейския парламент и на Съвета (1).
 (1) Регламент (ЕС) 2021/1060 на Европейския парламент и на Съвета от 24 юни 2021 г. за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (ОВ L 231, 30.6.2021 г., стр. 159).

type: legislation

jurisdiction: EU


text:
 11.11.2016
 BG
 Официален вестник на Европейския съюз
 L 304/3
 РЕГЛАМЕНТ ЗА ИЗПЪЛНЕНИЕ (ЕС) 2016/1971 НА КОМИСИЯТА
 от 10 ноември 2016 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 ноември 2016 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MA
 85,4
 ZZ
 85,4
 0707 00 05
 TR
 146,7
 ZZ
 146,7
 0709 93 10
 MA
 62,9
 TR
 114,9
 ZZ
 88,9
 0805 20 10
 MA
 88,2
 ZZ
 88,2
 0805 20 30 , 0805 20 50 , 0805 20 70 , 0805 20 90
 JM
 103,8
 PE
 122,6
 TR
 68,0
 ZZ
 98,1
 0805 50 10
 AR
 67,2
 CL
 69,9
 TR
 91,5
 UY
 38,4
 ZZ
 66,8
 0806 10 10
 BR
 294,1
 IN
 164,3
 PE
 346,3
 TR
 139,6
 US
 343,5
 ZA
 345,1
 ZZ
 272,2
 0808 10 80
 CL
 139,2
 NZ
 126,2
 ZA
 129,6
 ZZ
 131,7
 0808 30 90
 CN
 103,4
 TR
 179,1
 ZZ
 141,3
 (1) Номенклатура на държавите, определена с Регламент (ЕC) No 1106/2012 на


text:
 26.6.2012
 BG
 Официален вестник на Европейския съюз
 L 165/20
 РЕГЛАМЕНТ ЗА ИЗПЪЛНЕНИЕ 2012/544/ОВППС НА СЪВЕТА
 от 25 юни 2012 година
 за прилагане на член 32, параграф 1 от Регламент (ЕС) No 36/2012 относно ограничителни мерки с оглед на положението в Сирия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 36/2012 на Съвета от 18 януари 2012 г. относно ограничителни мерки с оглед на положението в Сирия (1), и по-специално член 32, параграф 1 от него,
 като има предвид, че:
 (1)
 На 18 януари 2012 г. Съветът прие Регламент (ЕС) No 36/2012.
 (2)
 Предвид сериозността на положението в Сирия и в съответствие с Решение за изпълнение 2012/335/ОВППС на Съвета от 25 юни 2012 г. за прилагане на Решение 2011/782/ОВППС на Съвета относно ограничителни мерки срещу Сирия (2), в съдържащия се в приложение II към Регламент (ЕС) No 36/2012 списък на физическите и юридическите лица, образуванията или органите, подлежащи на ограничителни мерки, следва да бъде включено още едно лице, както и допълнителни образувания,
 ПРИЕ НАСТОЯЩИЯ РЕГЛАМЕНТ:
 Член 1
 Лицето и образуванията, изброени в приложението към настоящия регламент, се добавят в списъка от приложение II към Регламент (ЕС) No 36/2012.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Люксембург на 25 юни 2012 година.
 За Съвета
 Председател
 C. ASHTON
 (1) ОВ L 16, 19.1.2012 г., стр. 1.
 (2) Виж стр. 80 от настоящия брой на Официален вестник.
 ПРИЛОЖЕНИЕ
 ЛИЦА И ОБРАЗУВАНИЯ, ПОСОЧЕНИ В ЧЛЕН 1
 Лица
 Име
 Идентификационни данни
 Основания
 Дата на включване в списъка
 1.
 Bouthaina Shaaban
 (известна още като Buthaina Shaaban)
 Родена през 1953 г. в Homs, Сирия
 Политически и медиен съветник на президента от юли 2008 г., в това си качество е свързана с тежките репресии над населението
 26.6.2012 г.
 Образувания
 Име
 Идентификационни данни
 Основания
 Дата на включване в списъка
 1.
 Министерство на отбраната
 Адрес: Umayyad Square, Дамаск
 Телефон: +963-11-7770700
 Сирийска правителствена структура, пряко свързана с репресиите.
 26.6.2012 г.
 2.
 Министерство на вътрешните работи
 Адрес: Merjeh Square, Дамаск
 Телефон: +963-11-2219400, +963-11-2219401, +963-11-2220220, +963-11-2210404
 Сирийска правителствена структура, пряко свързана с репресиите.
 26.6.2012 г.
 3.
 Сирийско национално бюро за сигурност
 Сирийска правителствена структура, част от сирийската партия Ba'ath. Бюрото е пряко свързано с репресиите. Подтиквало сирийските сили за сигурност да използват крайно груба сила срещу демонстрантите.
 26.6.2012 г.
 4.
 Syria International Islamic Bank (SIIB),
 известна още като Syrian International Islamic Bank; известна още като SIIB)
 Местоположение: Syria International Islamic Bank Building, Main Highway Road, Al Mazzeh Area, P.O. Box 35494, Дамаск, Сирия
 Друго местоположение: P.O. Box 35494, Mezza'h Vellat Sharqia'h, до консулството на Саудитска Арабия, Дамаск, Сирия
 SIIB служи за фасада на Commercial Bank of Syria, което позволява на последната да заобикаля санкциите, наложени ѝ от ЕС. От 2011 г. до 2012 г. SIIB тайно е улеснила финансиране на стойност почти 150 млн. долара от името на Commercial Bank of Syria. Финансови операции,


text:
привидно извършвани от SIIB, всъщност са били извършвани от Commercial Bank of Syria.
 Освен че помага на Commercial Bank of Syria да заобикаля санкциите, през 2012 г. SIIB е улеснила редица значителни плащания за Syrian Lebanese Commercial Bank — друга банка, която вече е включена в списъците на ЕС.
 По описаните начини SIIB съдейства за предоставяне на финансова подкрепа за сирийския режим.
 26.6.2012 г.
 5.
 Обща организация за радио и телевизия
 (известна още като Сирийска главна дирекция за радио и телевизия; известна още като Главна радио- и телевизионна корпорация; известна още като Радио- и телевизионна корпорация; известна още като GORT)
 Адрес: Al Oumaween Square, P.O. Box 250, Дамаск, Сирия.
 Телефон: (963 11) 223 4930
 Държавна агенция, подчинена на сирийското министерство на информацията; в това си качество подкрепя и подпомага информационната му политика. Отговаря за работата на сирийските държавни телевизионни канали — два наземни и един сателитен — както и за правителствените радиостанции. GORT подстрекава към насилие срещу цивилното население в Сирия, като служи за пропаганден инструмент за режима на Асад и разпространява дезинформация.
 26.6.2012 г.
 6.
 Syrian Company for Oil Transport
 (известна още като Syrian Crude Oil Transportation Company; известна още като „SCOT“; известна още като „SCOTRACO“
 Banias Industrial Area, Latakia Entrance Way, P.O. Box 13, Banias, Сирия; уебсайт: www.scot-syria.com; E-mail: scot50@scn-net.org
 Сирийска държавна нефтена компания. Предоставя финансова подкрепа на режима.
 26.6.2012 г.


text:
 17.8.2017
 BG
 Официален вестник на Европейския съюз
 L 211/10
 РЕГЛАМЕНТ ЗА ИЗПЪЛНЕНИЕ (ЕС) 2017/1479 НА КОМИСИЯТА
 от 16 август 2017 година
 за изменение на Регламент за изпълнение (ЕС) 2016/1240 по отношение на пласирането на интервенционните запаси по схемата за разпределяне на храна за най-нуждаещите се лица
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 20, буква и) от него,
 като има предвид, че:
 (1)
 В съответствие с член 16, параграф 2 от Регламент (ЕС) No 1308/2013 продуктите, изкупени при публична интервенция („интервенционните продукти“), могат да бъдат пласирани чрез предоставянето им на схемата за разпределяне на храна на най-нуждаещите се лица в Съюза („схемата“), както е установено в съответните правни актове на Съюза.
 (2)
 Съгласно член 23, параграф 4 от Регламент (ЕС) No 223/2014 на Европейския парламент и на Съвета (2) храните за разпределяне на най-нуждаещите се лица в Съюза могат да бъдат набавяни посредством използването, преработката или продажбата на интервенционни продукти, при условие че това е икономически най-благоприятният вариант и не води до неоправдано забавяне на доставката на хранителните продукти.
 (3)
 Делегиран регламент (ЕС) 2016/1238 на Комисията (3) съдържа разпоредби по отношение на внасянето на обезпечение при подаване на оферта или тръжно предложение за пласирането на интервенционни продукти по схемата, но Регламент за изпълнение (ЕС) 2016/1240 на Комисията (4) не съдържа подробни правила относно процедурите, свързани с предоставяните на схемата продукти.
 (4)
 Когато има налични интервенционни продукти и преобладаващите пазарни условия позволяват тяхното пласиране, Комисията следва да може да решава да предостави тези продукти на схемата. За тази цел Комисията следва да определя количеството за предоставяне, а държавите членки, които желаят да получат част от предоставеното количество — да подават искане.
 (5)
 Когато общото поискано количество надвишава общото налично количество, продуктите следва да се разпределят пропорционално на поисканите количества. Последващото разпределяне на наличните партиди между държавите членки следва да се извършва в съответствие с критерии, които се определят от Комисията във връзка с местонахождението на продуктите.
 (6)
 Тъй като интервенционните продукти могат да бъдат с различно естество и да имат различни характеристики, най-подходящите и ефикасни начини за пласирането им за целите на схемата може да са различни. Поради това е необходимо да бъдат определени съответните процедурни правила, включително някои срокове.
 (7)
 Освен използването или преработката на интервенционните продукти, ефикасен вариант може да бъде продажбата чрез търгове, организирани от държавите членки, на които е разпределена част от предоставеното за схемата количество. Следва да се определят специални правила относно продажбата чрез такива търгове. С цел да не се допуснат смущения на съответните пазари при продажба чрез търгове, е целесъобразно да се определи минимална цена, под която не могат да се приемат оферти.
 (8)
 Поради това Регламент за изпълнение (ЕС) 2016/1240 следва да бъде съответно изменен.
 (9)


text:
Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2016/1240 се изменя, както следва:
 1)
 В дял II се добавя следната глава IV:
 „ГЛАВА IV
 Пласиране на интервенционни продукти по схемата за разпределяне на храна на най-нуждаещите се лица в Съюза
 Член 38а
 Предоставяне на интервенционни продукти на схемата
 1. Комисията може да предоставя интервенционни продукти на схемата за разпределяне на храна на най-нуждаещите се лица в Съюза, посочена в член 16, параграф 2 от Регламент (ЕС) No 1308/2013 („схемата“), посредством регламент за изпълнение, приет в съответствие с процедурата, посочена в член 229, параграф 2 от същия регламент.
 2. Регламентът за изпълнение, посочен в параграф 1, съдържа по-специално следната информация:
 а)
 вид и количество на продуктите, които се предоставят на схемата;
 б)
 местонахождение на предоставяните на схемата продукти и критерии за разпределяне на наличните партиди между съответните държави членки въз основа на тяхното местонахождение;
 в)
 начин на пласиране на продуктите в съответствие с член 23, параграф 4, втора алинея от Регламент (ЕС) No 223/2014 на Европейския парламент и на Съвета (*1) (пряка употреба, преработка или продажба), за да бъдат предоставени на схемата по начин, който е икономически най-благоприятният вариант с оглед на естеството и характеристиките на продуктите;
 г)
 когато продуктите са предназначени за продажба в съответствие с член 38б от настоящия регламент — размерът на обезпечението, което трябва да се внесе в съответствие с член 4, буква а) от Делегиран регламент (ЕС) 2016/1238, и цената, под която не могат да се продават продуктите.
 3. Държавите членки, които желаят да им бъде разпределено част от количеството или цялото количество, посочено в параграф 2, буква а), подават искане до Комисията в срок от 10 работни дни след публикуването на регламента за изпълнение, посочен в параграф 1. В това искане се посочват видът и количеството (в тонове) на искания продукт. Поисканото от една държава членка количество не може да надвишава количеството, посочено в параграф 2, буква а).
 4. В срок от 20 работни дни след публикуването на регламента за изпълнение, посочен в параграф 1, и без да прилага процедурата, посочена в член 229, параграф 2 или 3 от Регламент (ЕС) No 1308/2013, Комисията приема регламент за изпълнение, с който:
 а)
 разпределя количество на всяка държава членка, която е подала искане;
 б)
 посочва местонахождението на наличните партиди, разпределени на съответните държави членки в съответствие с критериите, посочени в параграф 2, буква б).
 За целите на първа алинея, буква а), когато общото количество, поискано от държавите членки, надвишава количеството, посочено в параграф 2, буква а), на съответните държави членки се разпределя количество, пропорционално на поисканото от тях количество.
 5. Когато разпределеното на една държава членка количество е с 50 % по-малко от поисканото количество, държавата членка може да откаже разпределеното ѝ количество, като уведоми Комисията за решението си в срок от 10 работни дни след публикуването на регламента за изпълнение, с който са били разпределени продуктите. Тези продукти престават да са налични за предоставяне на схемата в


text:
рамките на съответния регламент за изпълнение.
 Член 38б
 Продажба на интервенционните продукти, предоставени на схемата
 1. Когато в регламента за изпълнение, посочен в член 38а, параграф 1, се предвижда, че предоставените на схемата продукти трябва да бъдат пласирани чрез продажба, се прилагат параграфи 2—7 от настоящия член.
 2. В срок от 40 работни дни след публикуването на регламента за изпълнение, с който са били разпределени продуктите, разплащателната агенция на държавата членка, на която са разпределени продукти в съответствие с член 38а, параграф 4, открива тръжна процедура за продажба на продуктите.
 Когато на държава членка са разпределени продукти, които се държат от разплащателната агенция на друга държава членка, разплащателната агенция, която държи продуктите, предоставя на продаващата продуктите разплащателна агенция информацията, посочена в член 29, параграф 2, букви г) — ж), в срок от 10 работни дни след публикуването на регламента за изпълнение, с който са били разпределени продуктите.
 3. Когато разплащателната агенция на държава членка, на която са разпределени продукти, държани от разплащателната агенция на друга държава членка, продаде всички или част от тези продукти, продаващата продуктите разплащателна агенция извършва плащане към разплащателната агенция, която държи продуктите, по счетоводната стойност, посочена в член 16, параграф 2 от Регламент (ЕС) No 1308/2013. Това плащане се извършва в срок от 4 работни дни след получаване на извършеното от оператор плащане на сумата, съответстваща на неговата оферта. Разплащателната агенция, която държи продуктите, издава заповедта за изтегляне, посочена в член 37 от настоящия регламент, в срок от 5 работни дни след получаване на плащането от продаващата продуктите разплащателна агенция.
 4. В срок от 10 работни дни след получаване на извършеното от оператор плащане на сумата, съответстваща на неговата оферта, продаващата продуктите разплащателна агенция превежда разликата между продажната цена и счетоводната стойност на продуктите, умножена по продаденото количество, на органа, в чиято полза се извършват плащания от Комисията съгласно Регламент (ЕС) No 223/2014. Съответната преведена сума се използва за финансиране на закупуването и разпределянето на храна на най-нуждаещите се лица, в допълнение към вече наличните ресурси по оперативната програма.
 5. Всички административни разходи, свързани с продажбата на продуктите, се поемат от продаващата продуктите разплащателна агенция.
 6. По отношение на тръжните процедури, открити от разплащателна агенция в съответствие с параграф 2 от настоящия член, се прилагат глава II от Делегиран регламент (ЕС) 2016/1238 и дял II, глава III от настоящия регламент, с изключение на член 28, параграф 2, член 29, параграф 2, буква б), член 30, параграф 1, букви а) и д), член 31, член 32, параграф 2, член 33, параграф 2, втора алинея и член 36 от настоящия регламент. По отношение на съответното решение на държавата членка се прилагат mutatis mutandis член 32, параграф 1 и член 33, параграф 3. За целите на член 30, параграф 1, буква ж), под размер на обезпечението, предвидено в регламента за изпълнение за откриване на продажбата, се разбира размерът на обезпечението, предвидено в регламента за изпълнение, посочен в член 38а, параграф 1.
 7. Когато всички или част от продуктите, разпределени на държава членка, не са продадени в срок от 5


text:
месеца след публикуването на регламента за изпълнение, с който те са били разпределени, тези продукти престават да са налични за предоставяне в рамките на съответния регламент за изпълнение.
 (*1) Регламент (ЕС) No 223/2014 на Европейския парламент и на Съвета от 11 март 2014 г. относно Фонда за европейско подпомагане на най-нуждаещите се лица (ОВ L 72, 12.3.2014 г., стр. 1).“"
 2)
 В член 65, параграф 1, буква г) подточка ii) се заменя със следното:
 „ii)
 информация във връзка с продуктите, пласирани по схемата за разпределяне на храна на най-нуждаещите се лица, включително съответната сума (разликата между продажната цена и счетоводната стойност) и момента на превеждане на тази сума на органа, в чиято полза се извършват плащания от Комисията съгласно Регламент (ЕС) No 223/2014 в съответствие с член 38б, параграф 4 от настоящия регламент.“
 Член 2
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 август 2017 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 671.
 (2) Регламент (ЕС) No 223/2014 на Европейския парламент и на Съвета от 11 март 2014 г. относно Фонда за европейско подпомагане на най-нуждаещите се лица (ОВ L 72, 12.3.2014 г., стр. 1).
 (3) Делегиран регламент (ЕС) 2016/1238 на Комисията от 18 май 2016 г. за допълнение на Регламент (ЕС) No 1308/2013 на Европейския парламент и на Съвета по отношение на публичната интервенция и помощта за частно складиране (ОВ L 206, 30.7.2016 г., стр. 15).
 (4) Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) No 1308/2013 на Европейския парламент и на Съвета по отношение на публичната интервенция и помощта за частно складиране (ОВ L 206, 30.7.2016 г., стр. 71).


text:
 14.2.2012
 BG
 Официален вестник на Европейския съюз
 L 40/6
 РЕГЛАМЕНТ ЗА ИЗПЪЛНЕНИЕ (ЕС) No 124/2012 НА КОМИСИЯТА
 от 13 февруари 2012 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 13 февруари 2012 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MA
 54,6
 TN
 85,2
 TR
 93,7
 ZZ
 77,8
 0707 00 05
 EG
 229,9
 JO
 134,1
 TR
 168,6
 US
 57,6
 ZZ
 147,6
 0709 91 00
 EG
 330,9
 ZZ
 330,9
 0709 93 10
 MA
 84,3
 TR
 149,7
 ZZ
 117,0
 0805 10 20
 EG
 47,7
 IL
 74,0
 MA
 51,9
 TN
 51,6
 TR
 72,7
 ZZ
 59,6
 0805 20 10
 IL
 163,3
 MA
 106,7
 ZZ
 135,0
 0805 20 30, 0805 20 50, 0805 20 70, 0805 20 90
 CN
 60,1
 EG
 95,0
 IL
 107,5
 MA
 111,8
 TR
 71,6
 ZZ
 89,2
 0805 50 10
 EG
 58,2
 TR
 51,1
 ZZ
 54,7
 0808 10 80
 CA
 124,7
 CL
 98,4
 CN
 111,0
 MK
 26,7
 US
 151,3
 ZZ
 102,4
 0808 30 90
 CL
 178,7
 CN
 80,5
 US
 122,2
 ZA


text:
 3.7.2014
 BG
 Официален вестник на Европейския съюз
 L 196/1
 РЕГЛАМЕНТ ЗА ИЗПЪЛНЕНИЕ (ЕС) No 731/2014 НА КОМИСИЯТА
 от 2 юли 2014 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 юли 2014 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MK
 66,3
 TR
 56,1
 XS
 59,1
 ZZ
 60,5
 0707 00 05
 MK
 34,9
 TR
 79,1
 ZZ
 57,0
 0709 93 10
 TR
 103,4
 ZZ
 103,4
 0805 50 10
 AR
 114,8
 BO
 136,6
 TR
 107,6
 UY
 127,1
 ZA
 120,1
 ZZ
 121,2
 0808 10 80
 AR
 123,8
 BR
 97,9
 CL
 97,6
 NZ
 135,4
 US
 144,9
 ZA
 125,1
 ZZ
 120,8
 0808 30 90
 AR
 75,9
 CL
 103,5
 NZ
 200,8
 ZA
 99,2
 ZZ
 119,9
 0809 10 00
 MK
 88,5
 TR
 228,9
 ZZ
 158,7
 0809 29 00
 TR
 347,6
 ZZ
 347,6
 0809 30
 TR
 145,6
 XS
 54,4
 ZZ
 100,0
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


text:
 20.12.2012
 BG
 Официален вестник на Европейския съюз
 L 350/55
 РЕГЛАМЕНТ ЗА ИЗПЪЛНЕНИЕ (ЕС) No 1237/2012 НА КОМИСИЯТА
 от 19 декември 2012 година
 за одобряване на активното вещество Zucchini Yellow Mosaic Virus — слаб щам, в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) No 540/2011 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 и член 78, параграф 2 от него,
 като има предвид, че:
 (1)
 В съответствие с член 80, параграф 1, буква а) от Регламент (ЕО) No 1107/2009 Директива 91/414/ЕИО на Съвета (2) се прилага по отношение на процедурата и условията за одобрение за активни вещества, за които е прието решение в съответствие с член 6, параграф 3 от същата директива преди 14 юни 2011 г. По отношение на Zucchini Yellow Mosaic Virus — слаб щам, условията, предвидени в член 80, параграф 1, буква а) от Регламент (ЕО) No 1107/2009, са изпълнени с Решение 2006/586/ЕО на Комисията (3).
 (2)
 В съответствие с член 6, параграф 2 от Директива 91/414/ЕИО на 16 март 2005 г. Обединеното кралство получи заявление от Bio-Oz Biotechnologies Ltd относно включването на Zucchini Yellow Mosaic Virus — слаб щам, като активно вещество в приложение I към Директива 91/414/ЕИО. С Решение 2006/586/ЕО бе потвърдено, че документацията е „пълна“, тоест може да се счита, че принципно отговаря на предвидените в приложения II и III към Директива 91/414/ЕИО изисквания относно данните и информацията.
 (3)
 В съответствие с разпоредбите на член 6, параграфи 2 и 4 от Директива 91/414/ЕИО беше оценено въздействието на посоченото активно вещество върху здравето на човека и на животните и върху околната среда за видовете употреба, предложени от заявителя. На 30 юни 2006 г. определената за докладчик държава членка представи на Комисията проект на доклад за оценка.
 (4)
 Проектът на доклада за оценка беше подложен на преглед от държавите членки и Европейския орган за безопасност на храните (наричан по-долу „Органът“). На 28 май 2012 г. Органът представи на Комисията заключението си във връзка с прегледа на оценката на риска от употребата на активното вещество Zucchini Yellow Mosaic Virus — слаб щам (4), като пестицид. Проектодокладът за оценката и заключението на Органа бяха разгледани от държавите членки и от Комисията в рамките на Постоянния комитет по хранителната верига и здравето на животните и бяха окончателно приети на 20 ноември 2012 г. под формата на доклад на Комисията за преразглеждането във връзка с Zucchini Yellow Mosaic Virus — слаб щам.
 (5)
 Различните анализи показаха, че продуктите за растителна защита, съдържащи Zucchini Yellow Mosaic Virus — слаб щам, отговарят най-общо на изискванията, предвидени в член 5, параграф 1, букви а) и


text:
б) и параграф 3 от Директива 91/414/ЕИО, по-специално по отношение на употребите, които са разгледани и описани подробно в доклада за преглед на Комисията. Поради това е целесъобразно веществото Zucchini Yellow Mosaic Virus — слаб щам, да бъде одобрено.
 (6)
 На държавите членки и на заинтересованите страни следва да бъде предоставен разумен срок преди одобрението, за да могат да се подготвят за спазването на новите изисквания, произтичащи от одобрението.
 (7)
 Без да се засягат предвидените в Регламент (ЕО) No 1107/2009 задължения, произтичащи от одобрението, предвид създалото се специфично положение във връзка с прехода от Директива 91/414/ЕИО към Регламент (ЕО) No 1107/2009, следва обаче да се предприемат описаните по-долу действия. На държавите членки следва да се предостави период от шест месеца след одобрението, за да преразгледат разрешенията за продукти за растителна защита, съдържащи Zucchini Yellow Mosaic Virus — слаб щам. Когато е целесъобразно, държавите членки следва да изменят, заменят или отнемат разрешенията. Чрез дерогация от посочения срок следва да се предостави по-дълъг срок за предвидените в Директива 91/414/ЕИО подаване и оценка на актуализираната пълна документация по приложение III за всеки продукт за растителна защита и за всеки отделен вид употреба съгласно единните принципи.
 (8)
 Натрупаният опит от включването в приложение I към Директива 91/414/ЕИО на активни вещества, които са били обект на оценка в рамките на Регламент (ЕИО) No 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (5), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, с цел да се избегнат допълнителни затруднения, е необходимо да се уточнят задълженията на държавите членки, особено задължението да се провери дали притежателят на разрешение може да докаже, че има достъп до документация, която отговаря на изискванията на приложение II към посочената директива. Това уточнение обаче не налага нови задължения на държавите членки или на притежателите на разрешения в сравнение с приетите досега директиви за изменение на приложение I към посочената директива или с регламентите за одобряване на активни вещества.
 (9)
 В съответствие с член 13, параграф 4 от Регламент (ЕО) No 1107/2009 следва да бъде съответно изменено приложението към Регламент за изпълнение (ЕС) No 540/2011 на Комисията от 25 май 2011 г. за прилагане на Регламент (ЕО) No 1107/2009 на Европейския парламент и на Съвета по отношение на списъка на одобрените активни вещества (6).
 (10)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Одобряване на активното вещество
 Активното вещество Zucchini Yellow Mosaic Virus — слаб щам, специфицирано в приложение I, се одобрява при условията, предвидени в същото приложение.
 Член 2
 Повторна оценка на продуктите за растителна защита
 1. До 30 ноември 2013 г. при необходимост държавите членки изменят или отнемат в съответствие с разпоредбите на Регламент (ЕО) No


text:
1107/2009 съществуващите разрешения за продукти за растителна защита, съдържащи активното вещество Zucchini Yellow Mosaic Virus — слаб щам.
 До тази дата те по-специално проверяват дали са изпълнени условията, предвидени в приложение I към настоящия регламент, с изключение на условията, определени в графата със специфичните разпоредби в посоченото приложение, както и дали притежателят на разрешението разполага с документация или достъп до документация, отговаряща на изискванията, предвидени в приложение II към Директива 91/414/ЕИО, съгласно условията на член 13, параграфи 1—4 от същата директива и член 62 от Регламент (ЕО) No 1107/2009.
 2. Чрез дерогация от разпоредбите на параграф 1 за всеки разрешен продукт за растителна защита, съдържащ Zucchini Yellow Mosaic Virus — слаб щам, като единствено активно вещество или като едно от няколко активни вещества, при положение че всички те са включени в приложението към Регламент за изпълнение (ЕС) No 540/2011 най-късно до 31 май 2013 г., държавите членки извършват повторна оценка на продукта съгласно единните принципи, посочени в член 29, параграф 6 от Регламент (ЕО) No 1107/2009, въз основа на документация, отговаряща на изискванията на приложение III към Директива 91/414/ЕИО, като отчитат предвиденото в графата със специфичните разпоредби в приложение I към настоящия регламент. Въз основа на тази оценка те определят дали продуктът отговаря на условията, посочени в член 29, параграф 1 от Регламент (ЕО) No 1107/2009.
 След като определят това, държавите членки:
 а)
 в случай на продукт, съдържащ Zucchini Yellow Mosaic Virus — слаб щам, като единствено активно вещество, при необходимост изменят или оттеглят разрешението най-късно до 30 ноември 2014 г.; или
 б)
 в случай на продукт, съдържащ Zucchini Yellow Mosaic Virus — слаб щам, като едно от няколко активни вещества, при необходимост изменят или отнемат разрешението до 30 ноември 2014 г. или до датата, определена за такова изменение или отнемане в съответния акт или актове, с който/които съответното(ите) вещество(а) е/са включено(и) в приложение I към Директива 91/414/ЕИО или е/са одобрено(и), в зависимост от това коя от двете дати е по-късна.
 Член 3
 Изменения на Регламент за изпълнение (ЕС) No 540/2011
 Приложението към Регламент за изпълнение (ЕС) No 540/2011 се изменя в съответствие с приложение II към настоящия регламент.
 Член 4
 Влизане в сила и начална дата на прилагане
 Настоящият регламент влиза в сила на двадесетия ден след публикуването му в Официален вестник на Европейския съюз.
 Той се прилага от 1 юни 2013 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 19 декември 2012 година.
 За Комисията
 Председател
 José Manuel BARROSO
 (1) ОВ L 309, 24.11.2009 г., стр. 1.
 (2) ОВ L 230, 19.8.1991 г., стр. 1.
 (3) ОВ L 236, 31.8.2006 г., стр. 31.
 (4) EFSA Journal (Бюлетин на ЕОБХ), 2012 г.; 10(6):2754. Публикувано онлайн на адрес: www.efsa.europa.eu
 (5) ОВ L 366, 15.12.1992 г., стр. 10.
 (6) ОВ L 153, 11.6.2011 г., стр. 1.
 ПРИЛОЖЕНИЕ I
 Популярно наименование,
 идентификационни номера
 Наименование по IUPAC
 Чистота (1)
 Дата на одобрението
 Изтичане срока на одобрението
 Специфични разпоредби
 Zucchini Yellow Mosaic Virus — слаб щам
 Номер за достъп ATCC: PV-593
 Не


text:
се прилага
 0,05 mg/l
 1 юни 2013 г.
 31 май 2023 г.
 За прилагането на единните принципи, упоменати в член 29, параграф 6 от Регламент (ЕО) No 1107/2009, се вземат под внимание заключенията от доклада за преглед относно Zucchini Yellow Mosaic Virus — слаб щам, и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 20 ноември 2012 г.
 При тази цялостна оценка държавите членки трябва да обърнат специално внимание на риска за неприцелните растения, ако растителните култури са заразени също така с друг вирус, който може да бъде предаван от листни въшки.
 Когато е целесъобразно, условията за употреба включват мерки за намаляване на риска.
 (1) Допълнителни подробности за идентичността и спецификацията на активното вещество са предоставени в доклада за преглед.
 ПРИЛОЖЕНИЕ II
 В част Б от приложението към Регламент за изпълнение (ЕС) No 540/2011 се добавя следното вписване:
 Номер
 Популярно наименование, идентификационни номера
 Наименование по IUPAC
 Чистота (1)
 Дата на одобрението
 Изтичане на срока на одобрението
 Специфични разпоредби
 „30
 Zucchini Yellow Mosaic Virus — слаб щам
 Номер за достъп ATCC: PV-593
 Не се прилага
 0,05 mg/l
 1 юни 2013 г.
 31 май 2023 г.
 За прилагането на единните принципи, упоменати в член 29, параграф 6 от Регламент (ЕО) No 1107/2009, се вземат под внимание заключенията от доклада за преглед относно Zucchini Yellow Mosaic Virus — слаб щам, и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 20 ноември 2012 г.
 При тази цялостна оценка държавите членки трябва да обърнат специално внимание на риска за неприцелните растения, ако растителните култури са заразени също така с друг вирус, който може да бъде предаван от листни въшки.
 Когато е целесъобразно, условията за употреба включват мерки за намаляване на риска.“
 (1) Допълнителни подробности за идентичността и характеристиките на активното вещество са предоставени в доклада за преглед.


text:
 17.8.2017
 BG
 Официален вестник на Европейския съюз
 L 211/3
 РЕГЛАМЕНТ ЗА ИЗПЪЛНЕНИЕ (ЕС) 2017/1476 НА КОМИСИЯТА
 от 11 август 2017 година
 относно класирането на някои стоки в Комбинираната номенклатура
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
 като има предвид, че:
 (1)
 С цел да се осигури еднакво прилагане на Комбинираната номенклатура, приложена към Регламент (ЕИО) No 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
 (2)
 С Регламент (ЕИО) No 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
 (3)
 В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
 (4)
 Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) No 952/2013. Този срок следва да бъде три месеца.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
 Член 2
 Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) No 952/2013 за срок от три месеца от датата на влизане в сила на настоящия регламент.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 август 2017 година.
 За Комисията,
 от името на председателя,
 Stephen QUEST
 Генерален директор
 Генерална дирекция „Данъчно облагане и митнически съюз“
 (1) ОВ L 269, 10.10.2013 г., стр. 1.
 (2) Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
 ПРИЛОЖЕНИЕ
 Описание на стоките
 Класиране (код по КН)
 Основания
 (1)
 (2)
 (3)
 Продукт (т. нар. „светодиодна стоматологична лампа“), изработен от различни материали, като стъкло, пластмаса и различни метали, и включващ


text:
няколко светодиода (LED). Представен е прикрепен към въртящо се рамо. Рамото може да бъде монтирано на стоматологичен стол или напр. на стената или тавана на помещение за стоматологична хирургия.
 Той е предназначен за осветяване на устната кухина по време на стоматологична процедура. Размерът, цветът и разпръскването на излъчваната светлина са предназначени специално за употреба от стоматолози.
 Вж. изображението (*1).
 9405 40 99
 Класирането се определя въз основа на общи правила 1, 3 в) и 6 за тълкуване на Комбинираната номенклатура и на описанието на кодове по КН 9405 , 9405 40 и 9405 40 99 .
 Класирането в позиция 9018 като медицински инструмент или апарат се изключва, тъй като от тази позиция се изключват някои елементи от пълното зъболекарско оборудване (например лампи, осигуряващи светлина без сянка), когато те са представени отделно; тези елементи се класират в съответните им позиции (вж. също Обяснителните бележки към Хармонизираната система (ОБХС) за позиция 9018 , част II, подточка ii) и изключението по част II.
 Продуктът има характеристиките и конструкцията на електрическа лампа/осветително тяло от позиция 9405 , която обхваща електрически специализирани лампи и осветителни тела, които могат да бъдат изработени от всякакви материали и да използват всякакъв светлинен източник (вж. също Обяснителните бележки към Хармонизираната система за позиция 9405 , част I.
 Следователно продуктът, който се състои от различни материали, нито един от които не придава основния му характер, трябва да бъде класиран в код по КН 9405 40 99 като други електрически лампи и осветителни тела от други материали, различни от пластмаси.
 (*1) Изображението е само за информация.


text:
 12.10.2016
 BG
 Официален вестник на Европейския съюз
 L 275/3
 РЕГЛАМЕНТ ЗА ИЗПЪЛНЕНИЕ (ЕС) 2016/1799 НА КОМИСИЯТА
 от 7 октомври 2016 година
 за определяне на технически стандарти за изпълнение по отношение на съотнасянето на кредитните оценки на агенциите за външна кредитна оценка за кредитния риск в съответствие с член 136, параграф 1 и член 136, параграф 3 от Регламент (ЕС) No 575/2013 на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници (1), и по-специално член 136, параграф 1, трета алинея и член 136, параграф 3, трета алинея от него,
 като има предвид, че:
 (1)
 Разпоредбите в настоящия регламент са тясно свързани, тъй като разглеждат съотнасянето на оценки на кредитния риск, с изключение на присъжданите за секюритизиращите позиции. С оглед на съгласуването на посочените разпоредби, които следва да влязат в сила едновременно, и на осигуряването на възможност за цялостен поглед и лесен достъп до тях от страна на лицата, обхванати от тези задължения, е желателно включването в един регламент на всички технически стандарти за изпълнение, изисквани съобразно Регламент (ЕС) No 575/2013 по отношение на съотнасянето на кредитните оценки на риска, с изключение на оценките, присъдени на секюритизиращи позиции.
 (2)
 В член 136, параграф 1 от Регламент (ЕС) No 575/2013 се изисква за всички агенции за външна кредитна оценка (АВКО) да се посочи съответствието на техните кредитни оценки, присъдени от АВКО, на степените на кредитно качество в раздел 2 от посочения регламент („съотнасяне“). АВКО представляват агенции за кредитен рейтинг, регистрирани или сертифицирани в съответствие с Регламент (ЕО) No 1060/2009 на Европейския парламент и на Съвета (2), или централна банка, присъждаща кредитни рейтинги, към които не се прилагат разпоредбите на посочения регламент.
 (3)
 Може да възникне объркване между някои сходни термини и понятия, използвани в Регламент (ЕО) No 1060/2009 и в Регламент (ЕС) No 575/2013. „Кредитна оценка“ е термин, използван в Регламент (ЕС) No 575/2013, който се отнася както до „обозначенията“ на различните категории рейтинги, присъждани от АВКО, така и до самото присъждане на рейтинг за даден елемент. В член 3, параграф 1, буква з) и буква а) от Регламент (ЕО) No 1060/2009 обаче се прави ясно разграничение между тези две понятия, като се използват съответно термините „рейтингова категория“ и „кредитен рейтинг“. С цел да се избегне объркване, като се има предвид необходимостта от разграничаване на тези две понятия и фактът, че двата регламента се допълват взаимно, като по-подходяща следва да се използва терминологията на Регламент (ЕО) No 1060/2009.
 (4)
 Като се има предвид, че член 4, параграф 1 от Регламент (ЕО) No 1060/2009 разрешава използването на кредитни рейтинги за регулаторни цели от кредитните институции и инвестиционните посредници само ако те са присъдени от агенции за кредитен рейтинг, установени в Съюза и регистрирани или сертифицирани в съответствие с посочения регламент, съотнасянето на кредитните оценки следва да обхваща кредитните оценки, които отговарят на определението


text:
за „кредитен рейтинг“ съгласно член 3, параграф 1, буква а) от посочения регламент. Освен това, като се има предвид, че по силата на член 136 от Регламент (ЕС) No 575/2013 се изисква съотнасяне за всички АВКО, в определението за които, съгласно член 4, параграф 1, точка 98 от същия регламент, попадат и кредитните рейтинги, изготвени от централни банки, които са освободени от прилагането на Регламент (ЕО) No 1060/2009, съотнасянето на рейтинговите категории на АВКО следва да обхваща също и тези кредитни рейтинги. Регламент (ЕС) No 575/2013 не позволява използването на кредитните рейтинги на някои класове активи (като например собствен капитал) в рамките на стандартизирания подход. Следователно, по отношение на оценките на предприятията за колективно инвестиране с фиксиран доход (ПКИ), при съотнасянето на кредитните оценки на АВКО следва да бъдат обхванати само онези, които зависят единствено от кредитното качество на базовите активи.
 (5)
 Съотнасянето има за цел определяне на подходящите рискови тегла съгласно Регламент (ЕС) No 575/2013 за категориите кредитни рейтинги на дадена АВКО. Така с него следва да може да се определят не само относителните разлики във връзка с риска, но също така и абсолютните равнища на риска за всяка рейтингова категория, като се осигуряват подходящи равнища на капитал съгласно стандартизирания подход.
 (6)
 Предвид голямото разнообразие в методологиите на АВКО, обективността и последователността на методологията за съотнасяне са ключови елементи, за да се гарантират равни условия за институциите, както и справедливост при третирането на АВКО. По тази причина при изготвянето на правила за използването на количествени и качествени показатели и тяхното съпоставяне с референтния показател е необходимо да се доразвие действащата нормативна база, а именно част 3 от „Преразгледаните насоки относно признаването на агенциите за външна кредитна оценка“ от 30 ноември 2010 г., с цел да се гарантира плавен преход към съотнасянето, изложено в настоящия регламент. Това ще гарантира също така съгласуваност с международните стандарти в тази област, а именно — със съдържанието на приложение 2 от „Базел II: Международна конвергенция по отношение измерването на капитала и на капиталовите стандарти: ревизирана рамка — пълна версия от юни 2006 г.“
 (7)
 Използваните определения за неизпълнение, използвани от АВКО, може да се различават от определението в член 178 от Регламент (ЕС) No 575/2013, както е посочено в Регламент (ЕО) No 1060/2009 и Делегиран Регламент (ЕС) 2015/2 на Комисията (3). Независимо от това, с цел да се гарантира, че общото равнище на капиталовите изисквания за експозиции с присъдена външна кредитна оценка не се променя, видовете събития във връзка с неизпълнение, използвани за калибриране на базовия показател, посочен в член 136, параграф 2, буква в) от Регламент (ЕС) No 575/2013, следва да се използват като определение за неизпълнението за целите на настоящия регламент.
 (8)
 Съотнасянето следва да се разбира като съпоставка на рейтинговите категории на дадена АВКО с регулаторна скала, определена за пруденциални цели. Поради това то следва да се разглежда като понятие, което е различно от това, което Европейският орган за ценни книжа и пазари (ЕОЦКП) е длъжен да предостави под формата на доклад съгласно член 21, параграф 4б от Регламент (ЕО) No


text:
1060/2009, чиято цел е да позволи на инвеститорите лесно да сравняват всички кредитни рейтинги за даден субект. За целите на настоящия регламент „съотнасяне“ не се отнася до съотнасяния, разработени в други рамки, като например рамката на Евросистемата за кредитна оценка, тъй като те могат да работят с различни методики и определения.
 (9)
 За всеки съответен набор от рейтингови категории („рейтингова скала“) следва да се прави отделно съотнасяне. Когато рейтинговата скала на дадена АВКО е една и съща за различните класове експозиции, съотнасянето не следва да бъде различно, за да се гарантира разграничаването на рисковите тегла за различните класове експозиции, установени с Регламент (ЕС) No 575/2013. Когато дадена АВКО работи с няколко рейтингови скали, връзката, установена между тях от АВКО, следва да бъде отразена при съотнасянето.
 (10)
 Непоисканите рейтинги, както е посочено в член 3, параграф 1, буква ч) от Регламент (ЕО) No 1060/2009, следва да бъдат включени в съотнасянето на дадена АВКО, при условие че тези рейтинги могат да се използват за регулаторни цели в съответствие с член 4, параграф 1 от Регламент (ЕО) No 1060/2009 и че Европейския банков орган (ЕБО) е потвърдил, че тяхното качество е същото като на поисканите оценки на същата АВКО в съответствие с член 138 от Регламент (ЕС) No 575/2013.
 (11)
 При съотнасянето следва да се използват както количествени, така и качествени показатели, като качествените показатели се разглеждат на втория етап, както и когато е необходимо — особено когато количествените фактори не са подходящи. В резултат на това качествените фактори следва да спомагат за преразглеждане, коригиране и подобряване на първоначалното съотнасяне, извършено въз основа на количествени фактори, когато такова преразглеждане е обосновано и необходимо. Използването на този двуетапен подход е необходимо, за да се подобри обективността на съотнасянето и за да се гарантира, че то действително отразява съответствието между рейтинговите категории на дадена АВКО с регулаторната скала, определена за пруденциални цели.
 (12)
 Необходимо е да се избягва ненужно съществено неблагоприятно отражение върху онези АВКО, които поради своето неотдавнашно навлизане на пазара разполагат с ограничена количествена информация с цел постигане на баланс между пазарните и пруденциалните съображения. Следователно важността на количествените фактори в процеса на съотнасянето следва да бъде намалена. Актуализациите на съотнасянето следва да се извършват винаги когато това се окаже необходимо, за да се отрази количествената информация, събирана след датата на влизане в сила на настоящия регламент.
 (13)
 Равнището на неизпълнение, свързано с елементи с една и съща рейтингова категория, следва да се счита за най-представителния количествен показател и следва да бъде изчислявано от данните за неизпълнение, съответстващи на тези елементи. Когато липсват достатъчно данни за неизпълнение, съответстващи на тези елементи, все пак се изчислява прогнозна оценка на процента на неизпълнение въз основа на становището на съответната АВКО и въз основа на всякакви данни за неизпълнение, свързани с елементи, причислени към една и съща рейтингова категория, за която се извършва съотнасяне.
 (14)
 Изчисляването на процента на неизпълнение следва да отговаря на определени изисквания, за да се гарантира, че то е сходно за всички АВКО. Например, той трябва да бъде изчислено за тригодишен период,


text:
за да се даде възможност за наблюдение на значителен брой неизпълнения, когато рискът е много нисък, като се вземат предвид оттеглянията, за да се избегне подценяване на риска. Освен това при изчисляването не следва да се включват нито рейтинги от публичния сектор, нито рейтинги на емисии, като се има предвид недостатъчният брой неизпълнения за първия вид рейтинги; използването на втория вид рейтинги следва да се избягва, за да не наруши обективната оценка на процента на неизпълнение при емитенти с по-голям брой емисии.
 (15)
 Процентите на неизпълнение следва да се изчисляват за всяка рейтингова категория, доколкото е възможно в дългосрочен и краткосрочен период на наблюдение. Първият следва да послужи за основа за съотнасянето, докато вторият следва да осигурява ранно предупреждение за потенциално увеличение или намаление в равнището на риска на рейтинговата категория. При липсата на достатъчен брой кредитни рейтинги следва да се изчислява само дългосрочният процент на неизпълнение поради високата степен на несигурност по отношение на изчисляването на краткосрочните проценти на неизпълнение. В този случай качествените показатели следва да действат като предупредителен сигнал за потенциалното увеличаване на степента на риск на рейтинговата категория.
 (16)
 Определението за неизпълнение, установено от АВКО във връзка с изчислението на процента на неизпълнение, свързан с елементи, получили една и съща рейтингова категория, е ключов елемент от съотнасянето. Едно по-точно определение за неизпълнение може да даде по-високи проценти на неизпълнение в сравнение с други, по-малко строги определения за неизпълнение. Поради това следва да бъде направена оценка на последиците от определението за неизпълнение върху изчисляването на процента на неизпълнение, за да се подсигури точно съотнасяне.
 (17)
 Когато наличните данни за неизпълнение са ограничени, времевият хоризонт, разгледан в рейтинговата категория, следва да се вземе предвид за целите на съотнасянето, за да се гарантира съгласуваност между АВКО. По този начин, когато е била избрана краткосрочна перспектива, някои елементи могат да отговарят на определено равнище на риск. Същите елементи обаче могат да представляват значително равнище на риск, ако бъдат оценени през тригодишния период, избран за изчисляването на процента на неизпълнение. Този показател следва да бъде взет под внимание и правилно отразен при съотнасянето.
 (18)
 Значението на рейтинговата категория и относителното ѝ значение в рамките на рейтинговата скала следва да бъде особено полезно, когато липсват количествени показатели и е известно съотнасянето на съседната рейтингова категория. За тази цел следва да се определят степени на кредитно качество с оглед на възможностите на емитента да изпълнява финансовите си задължения, чувствителността към икономическото състояние и близостта му до състоянието на неизпълнение.
 (19)
 Следва също така да бъдат взети предвид общите рискови фактори за елементите, получили рейтингова категория. Размерът и степента на диверсификация на дейността на елементите, на които е присъдена дадена рейтингова категория, следва да се считат за подходящи показатели за техния рисков профил. Следва да е възможно като качествени фактори да се разглеждат и други измерители на кредитоспособността, определена за елементи от същата рейтингова категория, за да се предостави допълнителна информация по отношение на поведението при неизпълнение на съответната рейтингова категория. Адекватността, обективността и надеждността на различните измерители на кредитоспособността следва да бъдат внимателно


text:
анализирани преди тяхното прилагане за целите на съотнасянето.
 (20)
 С цел да се осигури съгласуваност с международните стандарти, показателите на дългосрочните и краткосрочните проценти на неизпълнение, предвидено в документа „Базел II: Международна конвергенция по отношение измерването на капитала и на капиталовите стандарти: Ревизирана рамка — пълна версия от юни 2006 г.“, следва да се използват за целите на съотнасянето. Следва обаче да се предвидят по-подробни правила, за да се вземе под внимание многоообразието от АВКО, които понастоящем работят на пазара на ЕС и чиито проценти на неизпълнение може значително да се различават от базовите показатели в схемите на международните АВКО. По-конкретно, следва да бъде определен дългосрочен базов показател, разделен на интервали, за да се провери, че диапазонът от стойности може да бъде съвместим с всяка степен на кредитно качество.
 (21)
 Рейтинговите категории следва първоначално да се съотнасят със степента на кредитно качество въз основа на сравнение на техните дългосрочни проценти на неизпълнение с дългосрочния базов показател, както и с информацията, произтичаща от качествените показатели.
 (22)
 Съгласно член 136, параграф 1, втора алинея от Регламент (ЕС) No 575/2013 адекватността на съотнасянето следва да се преразглежда редовно, тъй като дългосрочният процент на неизпълнение може да се промени и стане представителен за различна степен на кредитно качество. За тази цел най-новите краткосрочни проценти на неизпълнение в рамките на дадена рейтингова категория следва редовно да бъдат съпоставяни със съответните краткосрочни базови показатели („мониторингово“ и „прагово“ ниво). Нарушаването на краткосрочните базови показатели за непрекъснат период от две години може да бъде признак на отслабване на стандартите за оценяване; това от своя страна би могло да означава, че новият дългосрочен процент на неизпълнение е показателен за по-неблагоприятна степен на кредитно качество. Този признак би бил по-подходящ за ситуации, при които е нарушено праговото, а не мониторинговото ниво. По-конкретно, един елемент, който е в неизпълнение, свързан с най-високата рейтингова категория, може да насочи вниманието към възможността за преразглеждане на съотнасянето на единствената АВКО, която е определила рейтинг за този елемент.
 (23)
 При необходимост следва да бъде представен преработен проект за прилагане на техническите стандарти, за да може в съотнасянето да се включат новите АВКО.
 (24)
 Като се има предвид, че се изисква съобразяване с Регламент (ЕС) No 575/2013, е необходимо постоянно проследяване на съотнасянето.
 (25)
 Настоящият регламент се основава на проектите на техническите стандарти за изпълнение, представени от ЕБО, ЕОЦКП и Европейския орган за застраховане и професионално пенсионно осигуряване (ЕОЗППО) (наричани общо европейски надзорни органи — ЕНО) на Комисията.
 (26)
 На 29 март 2016 г. Комисията уведоми Съвместния комитет на ЕНО за своето намерение да одобри проекта на технически стандарти за изпълнение с измененията с цел да се осигури равновесие между един сериозен пруденциален подход и необходимостта да се избегне по-нататъшната концентрация на един вече много концентриран пазар за кредитен рейтинг, доминиран от три големи АВКО с общ пазарен дял от около 90 %. В уведомлението си Комисията изтъкна по-специално необходимостта да се избегне автоматичното прилагане след три години на по-консервативно съотнасяне спрямо всички АВКО, които не присъждат достатъчно рейтинги, независимо от качеството на рейтингите, тъй като


text:
този подход крие риск от създаване на регулаторни бариери за навлизане на пазара и за подкопаване на конкурентната позиция на по-малките и новите агенции за външна кредитна оценка, просто защото те не присъждат толкова рейтинги, колкото утвърдените големи агенции. В официалното си становище от 12 май 2016 г. Съвместният комитет на ЕНО потвърди своята първоначална позиция и не представи технически стандарти за изпълнение, изменени съгласно предложените от Комисията промени.
 (27)
 С цел да се осигури баланс между стабилния пруденциален подход и конкуренцията на пазара за кредитен рейтинг, проектът на технически стандарти за изпълнение следва да бъдат изменени по отношение на разпоредбите, които могат да доведат до ненужни съществени неблагоприятни последици за по-малките и новите агенции за външна кредитна оценка поради неотдавнашното им навлизане на пазара, по-специално разпоредбите относно прилагането на по-консервативно третиране в случай на ограничени данни, автоматичното влизане в сила на съотнасянето от 2019 г., разпоредбата относно прегледа на съотнасянето и таблиците за съотнасянето, приложими от 2019 г.
 (28)
 ЕБО, ЕОЦКП и ЕОЗППО проведоха открити обществени консултации по проектите на технически стандарти за изпълнение, въз основа на които е изготвен настоящият регламент, анализираха свързаните с тях потенциални разходи и ползи и поискаха становище от Групата на участниците в банковия сектор, създадена съгласно член 37 от Регламент (ЕС) No 1093/2010 на Европейския парламент и на Съвета (4); становище от Групата на участниците от сектора на ценните книжа и пазарите, създадена с член 37 от Регламент (ЕС) No 1095/2010 на Европейския парламент и на Съвета (5), както и становище от Групата на участниците от сектора на застраховането и презастраховането, създадена с член 37 от Регламент (ЕС) No 1094/2010 на Европейския парламент и на Съвета (6),
 ПРИЕ НАСТОЯЩИЯ РЕГЛАМЕНТ:
 ДЯЛ I
 КОЛИЧЕСТВЕНИ, КАЧЕСТВЕНИ И БАЗОВИ ПОКАЗАТЕЛИ
 ГЛАВА 1
 Количествени показатели
 Член 1
 Количествени показатели при съотнасянето на рейтингова категория
 Количествените показатели, посочени в член 136, параграф 2, буква а) от Регламент (ЕС) No 575/2013, са краткосрочният и дългосрочният процент на неизпълнение, свързани с елементи, на които е присъдена същата рейтингова категория, както е посочено в членове 2—6.
 Член 2
 Елементи, използвани за изчисляването на количествени показатели
 Изчисляването на процентите на неизпълнение, посочени в член 1 за всяка рейтингова категория, се извършва въз основа единствено на елементи, получили същата рейтингова категория от агенция за външна кредитна оценка (АВКО), за които се прави съотнасяне, когато елементите отговарят на изброените по-долу изисквания:
 а)
 те принадлежат към „рейтингите на дружества“, посочени в член 3, буква а) от Делегиран регламент (ЕС) 2015/2, и са присъдени за всеки емитент поотделно;
 б)
 на тях са присъдени един от двата рейтинга:
 i)
 поискан кредитен рейтинг;
 ii)
 непоискан кредитен рейтинг, който отговаря на изискванията, посочени в член 138 от Регламент (ЕС) No 575/2013.
 Раздел 1
 Изчисляване на количествените показатели на дадена рейтингова категория при наличието на достатъчен брой кредитни рейтинги
 Член 3
 Установяване на наличието на достатъчен брой кредитни рейтинги
 1. За целите на изчисляването на краткосрочния процент на неизпълнение, броят на елементите, получили една и съща рейтингова категория от АВКО, за които се извършва съотнасянето, се счита за достатъчен, когато


text:
елементите отговарят на всички изброени по-долу изисквания:
 а)
 те са достатъчни с оглед на предполагаемия рисков профил на рейтинговата категория, като се има предвид като показател броят на елементите, представляващи инверсната стойност на базовия показател за дългосрочния процент на неизпълнение на рейтинговата категория, както е посочено в член 14, буква а);
 б)
 те са представителни за последната група елементи, получили една и съща рейтингова категория.
 2. За целите на изчисляването на дългосрочния процент на неизпълнение броят на елементите, получили една и съща рейтингова категория от АВКО, за които се извършва съотнасянето, се счита за достатъчен, когато са налице най-малко 10 от най-новите краткосрочни проценти на неизпълнение, посочени в параграф 1.
 Член 4
 Краткосрочни проценти на неизпълнение на дадена рейтингова категория при наличието на достатъчен брой кредитни рейтинги
 1. Когато е налице достатъчен брой кредитни рейтинги съгласно член 3, параграф 1, краткосрочните проценти на неизпълнение, посочени в член 1, се изчисляват по начина, описан в параграфи 2—5.
 2. Краткосрочните проценти на неизпълнение на дадена рейтингова категория се изчисляват за времеви хоризонт от 3 години като съотношение, като:
 а)
 знаменателят отразява броя на елементите, получили една и съща рейтингова категория, налични в началото на времевия хоризонт;
 б)
 числителят отразява броя на елементите, посочени в буква а), които са в неизпълнение преди изтичането на времевия хоризонт.
 3. Елементи, оттеглени преди изтичането на времевия хоризонт, които не са в неизпълнение, участват в знаменателя на краткосрочните проценти на неизпълнение, посочени в параграф 2, буква а), с тегло 50 %. Всеки елемент, за който има доказателства, че е бил оттеглен преди настъпването на неизпълнение, се смята за елемент в неизпълнение.
 4. Елементите се смятат за елементи в неизпълнение, които следва да бъдат включени в числителя, посочен в параграф 2, буква б), когато е възникнало някое от следните видове събития:
 а)
 обявяване на несъстоятелност или принудително изпълнение, което вероятно ще предизвика пропускане или забавяне в бъдеще на изисквани по договор плащания за обслужване на дълга;
 б)
 пропуснато или забавено изплащане на изисквани по договор лихва или главница, освен ако плащанията се извършват в рамките на договорно разрешен гратисен период;
 в)
 обмен в затруднено положение („distressed exchange“), ако съгласно офертата се предполага, че инвеститорът ще получи по-ниска стойност, отколкото обещаното съгласно оригиналните ценни книжа;
 г)
 оценяваният субект е обект на сериозен регулаторен надзор поради финансовото си състояние.
 5. Краткосрочните проценти на неизпълнение се изчисляват за всеки наличен резерв от елементи, получили една и съща рейтингова категория за шестмесечен период, свързан съответно с 1 януари и с 1 юли всяка година.
 Член 5
 Дългосрочни проценти на неизпълнение на дадена рейтингова категория при наличието на достатъчен брой кредитни рейтинги
 1. Когато са налице достатъчен брой кредитни рейтинги съгласно член 3 дългосрочните проценти на неизпълнение, посочени в член 1, се изчисляват по начина, описан в параграфи 2—4.
 2. Дългосрочният процент на неизпълнение се изчислява като среднопретеглена стойност от поне последните 20 краткосрочни процента на неизпълнение, изчислени в съответствие с член 4, параграф 1. Ако наличните краткосрочни проценти на неизпълнение обхващат по-дълъг период и са подходящи, за този по-дълъг период се използват


text:
краткосрочните проценти на неизпълнение. Ако са налице по-малко от 20 краткосрочни процента на неизпълнение, изчислени съгласно член 4, параграф 1, останалите краткосрочни проценти на неизпълнение се изчисляват така, че да обхващат 20-те краткосрочни процента на неизпълнение.
 3. За целите на изчисляването на среднопретеглената стойност, посочена в параграф 2, в краткосрочните проценти на неизпълнение, изчислени съгласно член 4, се включва най-скорошният период на рецесия. Този период на рецесия обхваща едно шестмесечие или по-дълъг период на отрицателен темп на растеж на брутния вътрешен продукт в основните географски области на оценяваните елементи.
 4. За целите на изчисляването на среднопретеглената стойност, посочена в параграф 2, се прилага следното:
 а)
 краткосрочните проценти на неизпълнение, изчислени в съответствие с член 4, параграф 1, се определят въз основа на броя на елементите, посочени в член 4, параграф 2, буква а);
 б)
 приблизителните прогнозните краткосрочни проценти на неизпълнение се претеглят въз основа на приблизителни прогнозни изчисления за броя на елементите, получили една и съща рейтингова категория в началото на времевия хоризонт.
 Използването на тегла гарантира, че годините със и без рецесия в пълния икономически цикъл, са представени адекватно при изчислението.
 Раздел 2
 Изчисляване на количествените показатели на дадена рейтингова категория при липсата на достатъчен брой кредитни рейтинги
 Член 6
 Използвани елементи и дългосрочни проценти на неизпълнение на дадена рейтингова категория при липсата на достатъчен брой кредитни рейтинги
 Когато не е налице достатъчен брой кредитни рейтинги, както е посочено в член 3, изчисляването на дългосрочния процент на неизпълнение, посочен в член 1, се извършва в съответствие със следните две условия:
 а)
 то се основава на прогнозна оценка, предоставена от АВКО, за дългосрочния процент на неизпълнение, свързан с всички елементи, получили една и съща рейтингова категория, съгласно член 136, параграф 2, буква а) от Регламент (ЕС) No 575/2013;
 б)
 оценката, посочена в буква а), се допълва с броя на елементите в неизпълнение и елементите, които не са в неизпълнение, получили рейтинговата категория от АВКО, за която се извършва съотнасянето.
 ГЛАВА 2
 Качествени показатели
 Член 7
 Качествени показатели при съотнасянето на рейтингова категория
 Качествените показатели, посочени в член 136, параграф 2, буква б) от Регламент (ЕС) No 575/2013, включват:
 а)
 определението за неизпълнение, използвано от АВКО, както е посочено в член 8;
 б)
 времевия хоризонт на рейтинговата категория, използван от АВКО, както е посочено в член 9;
 в)
 значението на рейтинговата категория и нейната относителна позиция в рамките на рейтинговата скала, установена от АВКО, както е посочено в член 10;
 г)
 кредитоспособността на елементите, получили същата категория кредитни рейтинги, както е посочено в член 11;
 д)
 прогнозната оценка, предоставена от АВКО, за дългосрочния процент на неизпълнение, свързан с всички елементи, получили същата рейтингова категория, съгласно член 136, параграф 2, буква а) от Регламент (ЕС) No 575/2013, както е посочено в член 12;
 е)
 връзката, установена от АВКО („вътрешно съотнасяне“), когато има такава, между, от една страна, рейтинговата категория, за която се прави съотнасяне, и от друга страна, други рейтингови категории, изготвени от същата АВКО — когато вече е било установено съотнасяне за втората група категории съгласно настоящия регламент, както е посочено


text:
в член 13;
 ж)
 всяка друга имаща отношение информация, която може да опише степента на риск, изразена чрез рейтинговата категория.
 Член 8
 Определение за неизпълнение, използвано от АВКО
 Видът на събитията, разглеждани от АВКО с цел да се определи дали даден елемент е в неизпълнение, се сравнява с посочените в член 4, параграф 4, като се използва цялата налична информация. Когато сравнението показва, че не всички видове събития са били взети под внимание от АВКО, количествените показатели, посочени в член 1, се коригират съответно.
 Член 9
 Времеви хоризонт на рейтинговата категория
 Времевият хоризонт, разглеждан от АВКО за присъждането на дадена рейтингова категория, представлява подходящ показател за устойчивостта на равнището на риск на съответната рейтингова категория за периода, посочен в член 4, параграф 2.
 Член 10
 Значение и относителна позиция на дадена рейтингова категория
 1. Смисълът на рейтинговата категория, установена от АВКО, се определя в зависимост от характеристиките на капацитета на финансовите ангажименти, така, както са отразени в елементите, получили такива рейтингови категории, и по-конкретно от степента на чувствителност към икономическата среда и степента на близост до ситуацията на неизпълнение.
 2. Значението на рейтинговата категория се сравнява с това на всяка степен на кредитно качество, както е предвидено в член 15.
 3. Значението на дадена рейтингова категория се разглежда в съчетание с относителната му позиция в рамките на рейтинговата скала, установена от АВКО.
 Член 11
 Кредитоспособност на елементите, получили една и съща рейтингова категория
 1. Кредитоспособността на елементите, получили една и съща рейтингова категория, се определя, като се вземат предвид най-малко техният размер и степента на отрасловата и географската диверсификация на тяхната стопанска дейност.
 2. Могат да се използват различни измерители за кредитоспособността, определена за елементи от една и съща рейтингова категория, доколкото това е целесъобразно, за да се допълни информацията, предоставена от количествените показатели, посочени в член 1, когато те са надеждни и подходящи за съотнасянето.
 Член 12
 Прогнозна оценка от АВКО за дългосрочния процент на неизпълнение, свързан с всички елементи, получили една и съща рейтингова категория
 Прогнозната оценка от АВКО за дългосрочния процент на неизпълнение, свързан с всички елементи, получили една и съща рейтингова категория, се взема предвид за целите на съотнасянето, доколкото тя е надлежно обоснована.
 Член 13
 Вътрешно съотнасяне на рейтингова категория, установена от АВКО
 Като подходящ показател за степента на риска на рейтинговата категория, която е обект на съотнасяне, се използва съответната степен на кредитно качество на други рейтингови категории, изготвени от същата АВКО, за които е налице вътрешно съотнасяне съгласно член 7, буква е).
 ГЛАВА 3
 Базов показател и свързани с него препратки
 Член 14
 Базов показател
 Базовият показател, посочен в член 136, параграф 2, буква в) от Регламент (ЕС) No 575/2013, се разделя на подкатегории:
 а)
 базов показател за дългосрочния процент на неизпълнение за всяка степен на кредитно качество, както е определено в таблица 1 от приложение I;
 б)
 базов показател за краткосрочния процент на неизпълнение за всяка степен на кредитно качество, както е определено в таблица 2 от приложение I;
 Член 15
 Референтно значение на рейтинговата категория за всяка степен на кредитно качество


text:
Референтното значение на дадена рейтингова категория, съответстващо на всяка степен на кредитно качество, е посочено в приложение II.
 ДЯЛ II
 ТАБЛИЦИ ЗА СЪОТНАСЯНЕТО
 Член 16
 Таблици за съотнасянето
 Съответствието на рейтинговите категории на всяка АВКО със степените за кредитно качество, посочени в част трета, дял II, глава 2, раздел 2 от Регламент (ЕС) No 575/2013, е изложено в приложение III.
 ДЯЛ III
 ЗАКЛЮЧИТЕЛНА РАЗПОРЕДБА
 Член 17
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 октомври 2016 година.
 За Комисията
 Председател
 Jean-Claude JUNCKER
 (1) ОВ L 176, 27.6.2013 г., стр. 1.
 (2) Регламент (ЕО) No 1060/2009 на Европейския парламент и на Съвета от 16 септември 2009 г. относно агенциите за кредитен рейтинг (ОВ L 302, 17.11.2009 г., стр. 1).
 (3) Делегиран регламент (ЕС) 2015/2 на Комисията от 30 септември 2014 г. за допълване на Регламент (ЕО) No 1060/2009 на Европейския парламент и на Съвета по отношение на регулаторните технически стандарти за представяне на информацията, която агенциите за кредитен рейтинг предоставят на Европейския орган за ценни книжа и пазари (ОВ L 2, 6.1.2015 г., стр. 24).
 (4) Регламент (ЕС) No 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение No 716/2009/ЕО и за отмяна на Решение 2009/78/ЕО на Комисията (ОВ L 331, 15.12.2010 г., стр. 12).
 (5) Регламент (ЕС) No 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение No 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).
 (6) Регламент (ЕС) No 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение No 716/2009/ЕО и за отмяна на Решение 2009/79/ЕО на Комисията (ОВ L 331, 15.12.2010 г., стр. 48).
 ПРИЛОЖЕНИЕ I
 Базови показатели за целите на член 14
 Таблица 1
 Дългосрочен базов показател
 (3-годишен хоризонт)
 Степен на кредитно качество
 Дългосрочен базов показател
 Средна стойност
 Долна граница
 Горна граница
 1
 0,10 %
 0,00 %
 0,16 %
 2
 0,25 %
 0,17 %
 0,54 %
 3
 1,00 %
 0,55 %
 2,39 %
 4
 7,50 %
 2,40 %
 10,99 %
 5
 20,00 %
 11,00 %
 26,49 %
 6
 34,00 %
 26,50 %
 100,00 %
 Таблица 2
 Краткосрочни базови показатели
 (3-годишен хоризонт)
 Степен на кредитно качество
 Краткосрочни базови показатели
 Мониторингово ниво
 Прагово ниво
 1
 0,80 %
 1,20 %
 2
 1,00 %
 1,30 %
 3
 2,40 %
 3,00 %
 4
 11,00 %
 12,40 %
 5
 28,60 %
 35,00 %
 6
 не е приложимо
 не е приложимо
 ПРИЛОЖЕНИЕ II
 Референтно значение на рейтинговата категория в зависимост от степента на кредитното качество за целите на член 15
 Степен на кредитно качество
 Значение


text:
на рейтинговата категория
 1
 Оценяваният субект е с изключителен/много силен капацитет за посрещане на финансовите си задължения и е изложен на минимален/много нисък кредитен риск.
 2
 Оценяваният субект е със стабилен капацитет за посрещане на финансовите си задължения и е изложен на нисък кредитен риск, но е малко по-податлив на отрицателните влияния на промените и обстоятелствата, както и на икономическите условия, отколкото субектите, на които е присъдена степен на кредитно качество 1.
 3
 Оценяваният субект е с подходящ капацитет за посрещане на финансовите си задължения и е изложен на умерен кредитен риск.
 Неблагоприятните икономически условия или променящите се обстоятелства обаче може да доведат до намаляване на способността на оценявания субект да обслужва финансовите си задължения.
 4
 Оценяваният субект има капацитет за посрещане на финансовите си задължения, но е изложен на значителен кредитен риск.
 Той е изправен пред сериозна несигурност или е изложен на влиянието на неблагоприятни стопански, финансови или икономически условия, които биха могли да доведат до недостиг на капацитет за посрещане на финансовите задължения от страна на оценявания субект.
 5
 Оценяваният субект има капацитет за посрещане на финансовите си задължения, но е изложен на висок кредитен риск.
 Неблагоприятните стопански, финансови или икономически условия биха могли да намалят капацитета или готовността на оценявания субект да изпълнява финансовите си задължения.
 6
 Оценяваният субект понастоящем е уязвим или силно уязвим и е изложен на твърде висок кредитен риск, включително може да е в неизпълнение или състояние близо до неизпълнение на задълженията.
 Той е зависим от благоприятни стопански, финансови и икономически условия за посрещане на финансовите си задължения.
 ПРИЛОЖЕНИЕ III
 Таблици за съотнасяне за целите на член 16
 Степен на кредитно качество
 1
 2
 3
 4
 5
 6
 AM Best Europe-Rating Services Ltd.
 Скала на дългосрочни кредитни рейтинги на емитенти
 aaa, aa+, aa, aa-
 a+, a, a-
 bbb+, bbb, bbb-
 bb+, bb, bb-
 b+, b, b-
 ccc+, ccc, ccc-, cc, c, rs
 Скала на дългосрочни рейтинги на дългови инструменти
 aaa, aa+, aa, aa-
 a+, a, a-
 bbb+, bbb, bbb-
 bb+, bb, bb-
 b+, b, b-
 ccc+, ccc, ccc-, cc, c, d
 Скала на рейтинги за финансова стабилност
 A++, A+
 A, A-
 B++, B+
 B, B-
 C++, C+
 C, C-, D, E, F, S
 Скала на краткосрочни рейтинги
 AMB-1+
 AMB-1-
 AMB-2, AMB-3
 AMB- 4
 ARC Ratings S.A.
 Скала на средносрочни и дългосрочни рейтинги на емитенти
 AAA, AA
 A
 BBB
 BB
 B
 CCC, CC, C, D
 Скала на средносрочни и дългосрочни рейтинги на емисии
 AAA, AA
 A
 BBB
 BB
 B
 CCC, CC, C, D
 Скала на краткосрочни рейтинги на емитенти
 A-1+
 A-1
 A-2, A-3
 B, C, D
 Скала на краткосрочни рейтинги на емисии
 A-1+
 A-1
 A-2, A-3
 B, C, D
 ASSEKURATA Assekuranz Rating-Agentur GmbH
 Скала на дългосрочни кредитни рейтинги
 AAA, AA
 A
 BBB
 BB
 B
 CCC, CC/C, D
 Скала на краткосрочни рейтинги на предприятия
 A++
 A
 B, C, D
 Axesor SA
 Глобална рейтингова скала
 AAA, AA
 A
 BBB
 BB
 B
 CCC, CC, C, D, E
 BCRA — Credit Rating Agency AD
 Скала на банкови дългосрочни рейтинги
 AAA, AA
 A
 BBB
 BB
 B
 C, D
 Скала


text:
на застрахователни дългосрочни рейтинги
 iAAA, iAA
 iA
 iBBB
 iBB
 iB
 iC, iD
 Скала на дългосрочни рейтинги на предприятия
 AAA, AA
 A
 BBB
 BB
 B
 CCC, CC, C, D
 Скала на общински дългосрочни рейтинги
 AAA, AA
 A
 BBB
 BB
 B
 CCC, CC, C, D
 Скала на дългосрочни рейтинги на емисии
 AAA, AA
 A
 BBB
 BB
 B
 CCC, CC, C, D
 Скала на банкови краткосрочни рейтинги
 A-1+
 A-1
 A-2, A-3
 B, C, D
 Скала на краткосрочни рейтинги на предприятия
 A-1+
 A-1
 A-2, A-3
 B, C, D
 Скала на краткосрочни рейтинги
 A-1+
 A-1
 A-2, A-3
 B, C, D
 Скала на краткосрочни рейтинги на емисии
 A-1+
 A-1
 A-2, A-3
 B, C, D
 Banque de France
 Глобална скала на дългосрочни кредитни рейтинги на емитенти
 3++
 3+, 3
 4+
 4, 5+
 5, 6
 7, 8, 9, P
 Capital Intelligence Ltd
 Международна скала на дългосрочни рейтинги на емитенти
 AAA, AA
 A
 BBB
 BB
 B
 C, RS, SD, D
 Международна скала на дългосрочни рейтинги на емисии
 AAA, AA
 A
 BBB
 BB
 B
 CCC, CC, C, D
 Международна скала на краткосрочни рейтинги на емитенти
 A-1+
 A-1
 A-2, A-3
 B, C, D
 Международна скала на краткосрочни рейтинги на емисии
 A-1+
 A-1
 A-2, A-3
 B, C, D
 Cerved Rating Agency S.p.A.
 Скала на дългосрочни рейтинги на предприятия
 A1.1, A1.2, A1.3
 A2.1, A2.2, A3.1
 B1.1, B1.2
 B2.1, B2.2
 C1.1
 C1.2, C2.1
 Creditreform Ratings AG
 Скала на дългосрочни рейтинги
 AAA, AA
 A
 BBB
 BB
 B
 C, D
 CRIF S.p.A.
 Глобална скала на дългосрочни рейтинги
 AAA, AA
 A
 BBB
 BB
 B
 CCC, D1, D2
 Dagong Europe Credit Rating
 Скала на дългосрочни кредитни рейтинги
 AAA, AA
 A
 BBB
 BB
 B
 CCC, CC, C, D
 Скала на краткосрочни кредитни рейтинги
 A-1
 A-2, A-3
 B, C, D
 DBRS Ratings Limited
 Скала на дългосрочни рейтинги на задължения
 AAA, AA
 A
 BBB
 BB
 B
 CCC, CC, C, D
 Скала на краткосрочни рейтинги за дългови инструменти и за ценни книжа
 R-1 H, R-1 M
 R-1 L
 R-2, R-3
 R-4, R-5, D
 Скала на рейтинги на способността за изплащане на искове
 IC-1
 IC-2
 IC-3
 IC-4
 IC-5
 D
 European Rating Agency, a.s.
 Скала на дългосрочни рейтинги
 AAA, AA, A
 BBB
 BB
 B
 CCC, CC, C, D
 Скала на краткосрочни рейтинги
 S1
 S2
 S3, S4, NS
 EuroRating Sp. z o.o.
 Глобална скала на дългосрочни рейтинги
 AAA, AA
 A
 BBB
 BB
 B
 CCC, CC, C, D
 Euler Hermes Rating GmbH
 Глобална скала на дългосрочни рейтинги
 AAA, AA
 A
 BBB
 BB
 B
 CCC, CC, C, SD, D
 FERI EuroRating Services AG
 Рейтингова скала FERI EuroRating
 AAA, AA
 A
 BBB, BB
 B
 CCC, CC, D
 Рейтинги, определени от Fitch
 Скала на дългосрочни кредитни рейтинги на емитенти
 AAA, AA
 A
 BBB
 BB
 B
 CCC, CC, C, RD, D
 Корпоративни финансови задължения— скала на дългосрочни рейтинги
 AAA AA
 A
 BBB
 BB
 B
 CCC, CC, C
 Междунардона скала на дългосрочни рейтинги за финансова стабилност на застрахователи
 AAA, AA
 A
 BBB
 BB
 B
 CCC, CC, C
 Скала на краткосрочни рейтинги
 F1+
 F1
 F2, F3
 B, C, RD, D
 Скала на краткосрочни рейтинги за финансова стабилност на застрахователи
 F1+
 F1
 F2,


text:
F3
 B, C
 GBB-Rating Gesellschaft für Bonitätsbeurteilung GmbH
 Глобална скала на дългосрочни рейтинги
 AAA, AA
 A, BBB
 BB
 B
 CCC, CC, C, D
 ICAP Group S.A
 Глобална скала на дългосрочни рейтинги
 AA, A
 BB, B
 C, D
 E, F
 G, H
 Japan Credit Rating Agency Ltd
 Скала на дългосрочни рейтинги на емитенти
 AAA, AA
 A
 BBB
 BB
 B
 CCC, CC, C, LD, D
 Скала на дългосрочни рейтинги на емисии
 AAA, AA
 A
 BBB
 BB
 B
 CCC, CC, C, D
 Скала на краткосрочни рейтинги на емитенти
 J-1+
 J-1
 J-2
 J-3, NJ, LD, D
 Скала на краткосрочни кредитни рейтинги на емисии
 J-1+
 J-1
 J-2
 J-3, NJ, D
 Kroll Bond Rating Agency
 Скала на дългосрочни кредитни рейтинги
 AAA, AA
 A
 BBB
 BB
 B
 CCC, CC, C, D
 Скала на краткосрочни кредитни рейтинги
 K1+
 K1
 K3, K2
 B, C, D
 Moody's Investors Service
 Глобална скала на дългосрочни рейтинги
 Aaa, Aa
 A
 Baa
 Ba
 B
 Caa, Ca, C
 Скала на рейтинги на облигационен фонд
 Aaa-bf, Aa-bf
 A-bf
 Baa-bf
 Ba-bf
 B-bf
 Caa-bf, Ca-bf, C-bf
 Глобална скала на краткосрочни рейтинги
 P-1
 P-2
 P-3
 NP
 Standard & Poor's Ratings Services
 Скала на дългосрочни кредитни рейтинги на емитенти
 AAA, AA
 A
 BBB
 BB
 B
 CCC, CC, R, SD/D
 Скала на дългосрочни кредитни рейтинги на емисии
 AAA, AA
 A
 BBB
 BB
 B
 CCC, CC, C, D
 Скала на рейтинги за финансова стабилност на застрахователи
 AAA, AA
 A
 BBB
 BB
 B
 CCC, CC, SD/D, R
 Скала на рейтингите за кредитно качество на фондове
 AAAf, AAf
 Af
 BBBf
 BBf
 Bf
 CCCf
 Скала на рейтингите на средната пазарна оценка
 MM1
 MM2
 MM3, MM4
 MM5, MM6
 MM7, MM8, MMD
 Скала на краткосрочни кредитни рейтинги на емитенти
 A-1+
 A-1
 A-2, A-3
 B, C, R, SD/D
 Скала на краткосрочни кредитни рейтинги на емисии
 A-1+
 A-1
 A-2, A-3
 B, C, D
 Scope Ratings AG
 Глобална скала на дългосрочни рейтинги
 AAA, AA
 A
 BBB
 BB
 B
 CCC, CC,C, D
 Глобална скала на краткосрочни рейтинги
 S-1+
 S-1
 S-2
 S-3, S-4
 Spread Research
 Международна скала на дългосрочни рейтинги
 AAA, AA
 A
 BBB
 BB
 B
 CCC, CC, C, D
 The Economist Intelligence Unit Ltd
 Скала на обхвата на държавни рейтинги
 AAA, AA
 A
 BBB
 BB
 B
 CCC, CC, C, D


text:
 12.10.2013
 BG
 Официален вестник на Европейския съюз
 L 272/37
 РЕГЛАМЕНТ ЗА ИЗПЪЛНЕНИЕ (ЕС) No 980/2013 НА КОМИСИЯТА
 от 11 октомври 2013 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 11 октомври 2013 година.
 За Комисията, от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MK
 49,2
 ZZ
 49,2
 0707 00 05
 MK
 50,7
 TR
 121,6
 ZZ
 86,2
 0709 93 10
 TR
 141,8
 ZZ
 141,8
 0805 50 10
 AR
 106,6
 CL
 119,3
 IL
 100,2
 TR
 92,4
 ZA
 112,1
 ZZ
 106,1
 0806 10 10
 BR
 258,5
 MK
 32,3
 TR
 138,6
 ZZ
 143,1
 0808 10 80
 AR
 101,1
 BA
 56,1
 BR
 89,2
 CL
 153,6
 NZ
 138,6
 ZA
 137,6
 ZZ
 112,7
 0808 30 90
 AR
 199,8
 TR
 124,7
 US
 162,0
 ZZ
 162,2
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


text:
 11.3.2017
 BG
 Официален вестник на Европейския съюз
 L 66/11
 РЕГЛАМЕНТ ЗА ИЗПЪЛНЕНИЕ (ЕС) 2017/430 НА КОМИСИЯТА
 от 10 март 2017 година
 за изменение на Регламент за изпълнение (ЕС) 2016/1713 за определяне на количествените ограничения за износ на извънквотна захар до края на пазарната 2016/2017 година и за изменение на Регламент за изпълнение (ЕС) 2016/1810
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 139, параграф 2 и член 144, първа алинея, буква ж) от него,
 като взе предвид Регламент (ЕО) No 951/2006 на Комисията от 30 юни 2006 г. за определяне на подробни правила за прилагането на Регламент (ЕО) No 318/2006 на Съвета по отношение на търговията с трети страни в сектора на захарта (2), и по-специално член 7д във връзка с член 9, параграф 1 от него,
 като има предвид, че:
 (1)
 Съгласно член 139, параграф 1, първа алинея, буква г) от Регламент (ЕС) No 1308/2013 количеството захар или изоглюкоза, произведено през дадена пазарна година в превишение на квотата по член 136 от същия регламент, може да бъде изнесено само в рамките на количествено ограничение, което се определя от Комисията.
 (2)
 В Регламент (ЕО) No 951/2006 са изложени подробни правила за прилагане по отношение на извънквотния износ, и по-специално по отношение на издаването на лицензии за износ.
 (3)
 Първоначално за пазарната 2016/2017 година се считаше, че установяването на количествено ограничение от 650 000 тона, изчислявани в еквивалент на бяла захар, за износ на извънквотна захар ще отговори на пазарното търсене. Такова ограничение беше установено с Регламент за изпълнение (ЕС) 2016/1713 на Комисията (3). Според последните прогнози обаче производството на извънквотна захар ще достигне 4 100 000 тона. Поради това следва да се осигурят допълнителни възможности за пазарна реализация на извънквотната захар.
 (4)
 Като се има предвид, че таванът на СТО за износ през пазарната 2016/2017 година не е използван изцяло, е целесъобразно количественото ограничение за износ на извънквотна захар да се увеличи със 700 000 тона, за да се осигурят допълнителни икономически възможности за производителите на захар от Съюза.
 (5)
 Поради това Регламент за изпълнение (ЕС) 2016/1713 следва да бъде съответно изменен.
 (6)
 С цел да се позволи подаването на заявления за лицензии за износ на допълнителни количества извънквотна захар, преустановяването на подаването на заявления, предвидено в член 1, параграф 3 от Регламент за изпълнение (ЕС) 2016/1810 на Комисията (4), следва да се отмени.
 (7)
 Поради това Регламент за изпълнение (ЕС) 2016/1810 следва да бъде съответно изменен.
 (8)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 В член 1 от Регламент за изпълнение (ЕС) 2016/1713 параграф 1 се заменя със следното:
 „1. За пазарната 2016/2017 година посоченото в член 139, параграф


text:
1, първа алинея, буква г) от Регламент (ЕС) No 1308/2013 количествено ограничение е 1 350 000 тона за износ без възстановяване на извънквотна бяла захар, класирана в код по КН 1701 99.“
 Член 2
 Параграф 3 в член 1 от Регламент за изпълнение (ЕС) 2016/1810 се заличава.
 Член 3
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 март 2017 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 671.
 (2) ОВ L 178, 1.7.2006 г., стр. 24.
 (3) Регламент за изпълнение (ЕС) 2016/1713 на Комисията от 20 септември 2016 г. за определяне на количествените ограничения за износ на извънквотна захар и изоглюкоза до края на пазарната 2016/2017 година (ОВ L 258, 24.9.2016 г., стр. 8).
 (4) Регламент за изпълнение (ЕС) 2016/1810 на Комисията от 12 октомври 2016 г. за определяне на процент на приемане във връзка с издаването на износни лицензии, отхвърляне на заявленията за износни лицензии и преустановяване на подаването на заявления за износни лицензии за извънквотна захар (ОВ L 276, 13.10.2016 г., стр. 9).